РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/304-18

29. новембар 2018. године

Б е о г р а д

**З А П И С Н И К**

**45. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 27. НОВЕМБРА 2018. ГОДИНЕ**

Седница је почела у 14,00 часова.

 Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, др Александaр Мартиновић, Биљана Пантић Пиља, Марко Парезановић, Неђо Јовановић, Жарко Мићин, Ђорђе Комленски, Милетић Михајловић, Јован Палалић и др Балинт Пастор.

 Седници нису присуствовали чланови Одбора: Михаило Јокић, Наташа Мићић, Вјерица Радета, Срето Перић и Душан Петровић, нити њихови заменици.

Седници су присуствовали и Драган Сикимић, директор Агенције за борбу против корупције, Радојко Србљановић, Катарина Павичић и Наташа Божић,представници Агенције за борбу против корупције.

Председник Одбора је констатовао да су испуњени услови за рад и пуноважно одлучивање и ставио на гласање предлог, а чланови Одбора су **једногласно** утврдили следећи допуњени

Д н е в н и р е д :

 1. Давање сагласности на Правилник о унутрашњем уређењу и систематизацији радних места у стручној служби Агенције за борбу против корупције (Број: 02-3585/18, од 22. новембра 2018. године);

 2. Разно.

**ПРВА ТАЧКА** - Давање сагласности на Правилник о унутрашњем уређењу и систематизацији радних места у стручној служби Агенције за борбу против корупције (Број: 02-3585/18, од 22. новембра 2018. године).

 **Драган Сикимић** је дао уводно излагање истакавши да је Агенција за борбу против корупције добила позитвно мишљење Одбора Агенције у вези са Правилником о унутрашњем уређењу и систематизацији радних места у стручној служби Агенције за борбу против корупције, који је 22. новембра 2018. године упутила Народној акупштини ради добијања сагласности.

 Нагласио је да је Правилник развојни, као о да Влада Републике Србије пружа подршку Агенцији у борби против корупције, што се огледа и кроз планирано повећање буџета за активности Агенције у 2019. гоодини.

 Рекао је да је Правилник урађен у складу са већ усвојеним Законом о лобирању и Законом о организацији и надлежности државних органа у сузбијању организованог криминала, тероризма и корупције , којима се предвиђају значајна овлашћења и дужности Агенције за борбу против корупције, због чега је било потребно извршити и промене у организацији стручне службе Агенције и обезбедити ново запошљавање.

 Указао је на усклађеност Правилника и са Нацртом закона о спречавању корупције.

 Навео је да је Правилником предвиђена таква организација Стручне службе Агенције, која ће омогућити извршавање свих активности потребних за придруживање Републике Србије Европској унији, у области борбе против корупције.

 Председавајући је након уводног излагања отворио расправу у вези са овом тачком дневног реда, па како се нико од чланова Одбора није јавио за реч, закључио је расправу и ставио на гласање предлог да Одбор за правосуђе, државну управу и локалну самоуправу на основу члана 23. став 3. Закона о Агенцији за борбу против корупције (Сл. гласник РС, бр. [97/08](http://we2.cekos.com/ce/index.xhtml?&file=f61808&action=propis&path=06180801.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-), [53/10](http://we2.cekos.com/ce/index.xhtml?&file=f76221&action=propis&path=07622101.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-), [66/11](http://we2.cekos.com/ce/index.xhtml?&file=f83826&action=propis&path=08382601.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - УС, [67/13](http://we2.cekos.com/ce/index.xhtml?&file=f96341&action=propis&path=09634101.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - УС, [108/13](http://we2.cekos.com/ce/index.xhtml?&file=f98870&action=propis&path=09887001.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - др. закон, [112/13](http://we2.cekos.com/ce/index.xhtml?&file=f99102&action=propis&path=09910201.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - др. пропис, [8/15](http://we2.cekos.com/ce/index.xhtml?&file=f107111&action=propis&path=10711101.html&domen=0&mark=false&query=zakon+o+agenciji+za+borbu+protiv&tipPretrage=1&tipPropisa=1&domen=0&mojiPropisi=false&datumOd=&datumDo=&groups=-%40--%40--%40--%40--%40-) - УС) и члана 51. Пословника Народне скупштине (''Службени гласник РС'', број 20/12 – пречишћени текст) донесе

ОДЛУКУ

ДАЈЕ СЕ САГЛАСНОСТ на Правилник о унутрашњем уређењу и систематизацији радних места у Стручној служби Агенције за борбу против корупције 014 Број: 014-110-00-0008/18-01 од 21. новембра 2018. године, који је донео директор Агенције за борбу против корупције, по прибављеном позитивном мишљењу Одбора Агенције за борбу против корупције (Закључак Одбора Агенције за борбу против корупције број 014-110-00-0007/18-02/1).

 Чланови Одбора су **једногласно донели** наведену одлуку.

**ДРУГА ТАЧКА** – Разно.

 Расправа у вези са овом тачком дневног реда није отварана.

Седница је завршена у 14,20 часова.

СЕКРЕТАР ПРЕДСЕДНИК

Сања Пецељ Петар Петровић